Nafarroako Parlamentuko Mahaiak, 2018ko urtarrilaren 8an egindako bilkuran, Eledunen Batzarrari entzun ondoren, erabaki hau hartu zuen, besteak beste:

**1.** Izapidetzeko onartzea Carlos Gimeno Gurpegui jaunak aurkeztutako galdera, Nafarroako Foru Komunitateko haur eskola jakin batzuen zerbitzu-kostuen ordainketari buruzkoa.

**2.** Nafarroako Parlamentuko Aldizkari Ofizialean argitara dadin agintzea.

**3.** Osoko Bilkuran izapidetzea.

Iruñean, 2018ko urtarrilaren 8an

Lehendakaria: Ainhoa Aznárez Igarza

GALDERAREN TESTUA

Nafarroako Alderdi Sozialista talde parlamentarioari atxikita dagoen Carlos Gimeno Gurpegui jaunak, Legebiltzarreko Erregelamenduak ezarritakoaren babesean, honako galdera hau egiten du, Nafarroako Gobernuko Hezkuntzako kontseilariak Osoko Bilkuran ahoz erantzun dezan:

Zer deritzozu Nafarroako Gobernuko Hezkuntza Departamentuko Hezkuntzako zuzendari nagusiak eta kontu-hartzaile delegatuak ere egindako errekerimenduari, zeinaren bitartez informazioa eskatzen baitiote Haur Eskolen Atalari, halatan justifikatze aldera Nafarroako Foru Komunitatekoak diren zenbait Haur Eskolari zerbitzu-kostuak ordaintzea, nahiz eta haien finantzaketa-baldintzak itunduak eta foru dekretu bidez ezarrita egon?

Iruñean, 2017ko abenduaren 21ean

Foru parlamentaria: Carlos Gimeno